tomron87/hebrew-wikipedia-sentences-corpus huggingface dataset:
במשך שנתיים השתתף בקורסים באוניברסיטת מינכן, כולל בתחום מדעי המדינה שהתחילו לעניין אותו אחרי שהיה עד ליישומים הזוועתיים בשטח של הניסויים הפוליטיים הפאשיסטי -נאציונל-סוציאליסטי והקומוניסטי.
בדצמבר 1947 הפליג מנמל ברמן לארצות הברית.
בכניסה לשם, ברוח עידן המלחמה הקרה שרק התחיל, נחקר קודם בקפידה בגלל היותו אזרח רומניה, אחת המדינות הקרויות "דמוקרטיות עממיות" שנמצאו מעבר למסך הברזל.
בניו יורק אדולף אברהם הצעיר, שינה את שמו לשם אמריקאי יותר, רנדולף לואיס ברהם.
הוא עבד לפרנסתו בעבודות שונות, כולל בחנות העניבות של בני דודיו, וכך מימן את לימודיו במכללת סיטי קולג'.
כבר ב-1948 השיג את התואר הראשון וכעבור שנה את התואר השני במדעי המדינה.
בהמשך, בעזרת מלגת הילל נרשם לבית הספר החדש למחקר חברתי, ה־New School המפורסם, שבה סיים את עבודת הדוקטורט שלו בשנת 1952. עם מוריו שם נמנו הרבה גולים מארצות הרייך השלישי כמו הכלכלנית פרידה וונדרליך, המשפטנים ארנולד ברכט ואריך חולה, כמו כן המשפטן הרוסי-צרפתי בוריס מירקין -גצביץ'.
בשנת 1953 ברהם קיבל את אזרחות ארצות הברית.
בין השנים 1954–1959 הצטרף לצוות חוקרים במכון למחקר יהודי ייווא ועסק בשיתוף פעולה עם מכון יד ושם שנוסד לא מזמן (ב-1953) באיסוף מסמכים, ספרים ומכתבים הקשורים לשואת היהודים בהונגריה ובשטחים שנשלטו על ידי הונגריה.
קרא חומר רב - אוטוביוגרפיות, עדויות אישיות, זכרונות, עיתונים, עבודות תאולוגיות ובתחומים אחרים המתייחסים לתקופת השואה בהונגריה.
פרי עמלו זה הוא ספרו "ביובליוגרפיה מובחרת ומוערת" על שואת יהדות הונגריה (1962), כמו כן אוסף מסמכים תחת הכותרת "חרבן יהדות הונגריה.
ברהם לימד במשך כארבעים שנה פוליטיקה השוואתית באוניברסיטת סיטי בניו יורק.
היה חבר בוועד האקדמי של מוזיאון השואה האמריקני בוושינגטון וכיהן כיועץ מיוחד של מוזיאון המורשת היהודית בניו יורק.
הוא מנהל את המכון לחקר השואה של אוניברסיטת סיטי בניו יורק.
בינתיים הוא תרם את אוסף המכתבים שלו למוזיאון השואה בוושינגטון.
ספריו ומחקריו שימשו מקור חשוב לבתי המשפט במדינות שונות, כמו ארצות הברית, קנדה, גרמניה וישראל בדיונים בנוגע לתביעות פיצויים ותביעות לגבי פשעי מלחמה ופשעים נגד האנושות בזמן השואה.
ברהם נפטר ב-25 בנובמבר 2018. היה נשוי משנת 1954 לאליזבת, מהנדסת אלקטרוניקה, ילידת העיר הגרמנית מנהיים, שמשפחתה ניצלה בעת המשטר הנאצי הודות לבריחה לאיטליה.
1981- פרס הספר היהודי הלאומי לספר Jewish National Book Award בארצות הברית בשביל הספר "השואה בהונגריה" .
1995 - העיטור להצטיינות של הרפובליקה ההונגרית בדרגת קצין.
1998 - בפרס אוסקר זכה הסרט התיעודי "הימים האחרונים" (The Last Days) בבימויו של ג'יימס מול, שבו השתתפו ההיסטוריונים רנדולף ברהם ומייקל ברנבאום, ושהוקדש לתולדות השואה בשטחים בשליטת הונגריה בימי מלחמת העולם השנייה.
2002 - הפרס "פרו קולטורה" מטעם משרד התרבות ההונגרי .
2004 - העיטור "כוכב רומניה" (סטיאווה רומניאֵי) בדרגת קצין - מטעם נשיא רומניה, יון איליאסקו.
ברהם סירב לקבלו במחאה על הענקת אותו עיטור על ידי הנשיא איליאֶסקו למשורר והפוליטיקאי הימני קיצוני הרומני קורנליו ודים טודור.
2009 - הפרס לדיסלב לסט לסובלנות והבנה בין דתית וחברתית - מטעם אוניברסיטת בן-גוריון בבאר שבע, ישראל.
רנדולף ברהם כתב והשתתף בעריכתם של מעל שישים ספרים ומעל 300 מאמרים.
רנדולף ל' בראהאם, נתנאל קצבורג, תולדות השואה - הונגריה, ירושלים: יד ושם, תשנ"ב.
מאמרו של רנדולף ברהם "הכנסיות הנוצריות בהונגריה והשואה" בShoah Resource Center, יד ושם במאמרו זה, ציין, בין השאר, כי "גישת מנהיגי הכנסיות הנוצריות בהונגריה בשנות השואה הייתה בלתי מוגדרת.
למרות שהשיטות הנהוגות בידי הנאצים היו בזויות בעיניהם ואף על פי שהביעו רחמים כלפי היהודים הנתונים במצוקה, הם לא נקטו באף אמצעי החלטי כדי למנוע תוכניות ה"טיהור מיהודים".
פעולותיהם יכולות להיות מוגדרות בלשון המעטה כבלתי מספיקות ומאוחרות".
"המנהיגים הלאומים של הכנסיות ההונגריות לא ניסו באף רגע לקומם את דעת הקהל נגד העוולות שהיהודים סבלו מהן.
לשתיקת החשמן יוסטיניאן שרדי הייתה השפעה שלילית על שאר אנשי הכמורה, ושתיקתם מצידה גירתה עוד יותר את אויבי היהודים וריפתה את ידיהם של המצילים הפוטנציאלים של היהודים".
רנדום האוס הוא בית ההוצאה לאור הגדול בעולם בשפה האנגלית.
בשנת 2013 מוזג עם הוצאת פינגווין הבריטית ופועל תחת השם "פינגווין רנדום האוס".
החברה נוסדה בניו יורק ב-1927 על בסיס בית ההוצאה לאור "Modern Library" שנרכש שנתיים לפני כן על ידי בנט סרף (Bennett Cerf), כריסטופר קומבס (Christopher Coombes) ודונלד קלופפר (Donald Klopfer).
משנת 1947 מפיקה ההוצאה מילונים וספרי עיון, בהם המילון החשוב "Random House Dictionary of the English Language" (מילון רנדום האוס לשפה האנגלית).
בשנת 1960 רכשה רנדום האוס את הוצאת קְנוֹפּף (Knopf) ושנה לאחר מכן את הוצאת פנתאון (Pantheon), הדבר הקנה לה זכויות הפצה על ספרות קלאסית אותה הוציאה בין השאר בסדרת "Everyman's Library", ששיווקה ספרות קלאסית בכריכה רכה ובמחיר שווה לכל נפש.
בשנת 1965 נרכשה ההוצאה על ידי תאגיד האלקטרוניקה "RCA".
ב-1980 נמכרה החברה לרשת המדיה ניוהאוס וב-1998 רכשה אותה ענקית חברת ההוצאה לאור הגרמנית ברטלסמן.
בשנת 2000, הייתה אחת מהוצאות הספרים הראשונות שהודיעו על ייסוד סדרה שהספרים הרואים בה אור יהיו דיגיטליים בלבד, תחת המותג שהקימה "AtRandom", ועד 2008 כבר היו לה כבר יותר מ-8,000 ספרים הזמינים בפורמט אלקטרוני.
בשנת 2003, הוציאה לאור את הספר "צופן דה וינצ'י", אחד מרבי המכר הגדולים בכל הזמנים, שמכר למעלה מ-80 מיליון עותקים.
נגד "רנדום האוס" והסופר דן בראון הוגשו מספר תביעות על הפרת זכויות יוצרים.
הסופר לואיס פרדו טען שהעתיק משני ספרים קודמים שכתב, "בתו של האלוהים" ו"מורשת דה וינצ'י".
פרדו ביקש מבית המשפט המחוזי בניו יורק לקבוע, שהספר מפר את זכויות היוצרים שלו, ולפסוק לטובתו פיצויים בהיקף של 150 מיליון דולר.
תביעה נוספת הוגשה על ידי ההיסטוריונים מייקל בייג'נט וריצ'רד לי, בבית משפט בלונדון, במסגרתה נטען כי בראון השתמש במוטיב מרכזי, המורכב מ-15 מרכיבים המצוינים בספרם "דם קדוש, גביע קדוש", שהוציא לאור כבר ב-1982, ספר היסטוריה, פסאודו-מדעי ולא מותחן.
באפריל 2007 נדחתה גם תביעה זו.
בשנת 2006 הודיעה כי בכוונתה להגדיל את כמות הנייר הממוחזר בהדפסת ספריה ל-30% עד 2010. החברה, הרוכשת 110 אלף טונות של נייר כדי להדפיס ספרים כל שנה, העריכה כי מאמץ זה ישתווה להצלת 550 אלף עצים בשנה והורדה של 8,000 מכוניות מהכבישים בארצות הברית, עקב הקטנת כמות גזי החממה.
ביולי 2013 השלימו ברטלסמן והמוציאה לאור הבריטית פירסון את מיזוגם של הוצאת פינגווין ורנדום האוס, שניים מבתי ההוצאה לאור הגדולים בעולם.
השלמת המיזוג יצרה בית הוצאה לאור בינלאומי שפועל בבריטניה, ארצות הברית, קנדה, אוסטרליה, ניו זילנד, קנדה, הודו, ספרד ומדינות אמריקה הלטינית.
השולט בכ-30% משוק הספרים העולמי.
החברה מוציאה לאור ספרים מכל הסוגות, ספרי-שמע, וכותרי וידאו ו-DVD לקהל הרחב.
רנדום האוס מוציאה לאור את ספרי הארי פוטר בארצות הברית, את ספרי דוקטור סוס, את מדריכי הטיולים פודור'ס ועוד.
היא מפיצה גם את ספרי נשיונל ג'יאוגרפיק, את מגזין הספרות הנחשב "The New York Review of Books" ועוד.
בשנת 2005 שילמה למיליארדר וורן באפט מקדמה של 7 מיליון דולר עבור הזכויות לביוגרפיה שלו.
בשנת 2006 רכשה את זכויות התרגום לאנגלית של הביוגרפיה של אריאל שרון.
בשנת 2007 שילמה לטוני בלייר, ראש ממשלת בריטניה לשעבר, מקדמה של 9 מיליון דולר עבור האוטוביוגרפיה שלו.
בשנת 2017 חתמה על חוזה עם ברק ומישל אובמה להוצאת ספריהם, על פי הערכות בעולם המו"לות, ההוצאה שילמה לבני הזוג 60 מיליון דולר תמורת פרסום ספריהם.
עד מרץ 2019, נמכרה האוטוביוגרפיה של מישל אובמה ביותר מ–10 מיליון עותקים.
הספר הוגדר כספר הזיכרונות המצליח בכל הזמנים לאחר שנמכר ב–720 אלף עותקים ביום אחד.
רנדי פוי הוא כדורסלן עבר אמריקאי שגובהו 1.93 מטר ששיחק בעמדת הקלע.
פוי, ביחד עם אלן ריי וקורטיס סמפטר הוכרזו כשחקנים שאמורים להוביל את קבוצתם, וילאנובה וילד קאטס לאליפות המכללות.
בטורניר ה-NCAA ב-2005 השיג פוי ממוצע של 20 נקודות בשלושת המשחקים הראשונים, אך הפסיד לאוניברסיטת קרוליינה הצפונית שבסופו של דבר זכתה בטורניר.
במשחק נגד קרוליינה הצפונית קלע פוי 28 נקודות, שיא הקריירה שלו דאז.
בשנה הבאה בטורניר המכללות הגיעה קבוצתו של פוי לרבע הגמר, ופוי עצמו נבחר לתואר שחקן השנה בביג איסט (Big East Player of the Year), כשהוא מקדים בתחרות את חבריו לקבוצה אלן ריי, רודי גיי וקווינסי דובי.
בעונת הסניור שלו בווילאנובה קלע פוי 20.5 נקודות בממוצע.
פוי נבחר בבחירה השביעית בדראפט 2007 על ידי בוסטון סלטיקס והועבר מיד לפורטלנד טרייל בלייזרס.
מאוחר יותר הועבר שוב פוי למינסוטה טימברוולבס.
במינסוטה היו כבר שישה גארדים, כשהרכישה האחרונה של מינסוטה, מייק ג'יימס, שהיה אמור לפתוח בחמישייה שיחק בעמדתו הטבעית של פוי (רכז) מה שהקשה עליו לקבל דקות בעונת הרוקי שלו.
בחודש נובמבר, הראשון של פוי בליגה, מאמנו מיעט להעניק לו דקות, 14.6 בממוצע.
עם זאת, פוי ניצל את הדקות שלו, כשבארבעת המשחקים שקיבל יותר מ-20 דקות הוא קלע בספרות כפולות.
בחודש הבא ממוצע הדקות של פוי עלה, ובחצי מהמשחקים ששיחק קלע בדאבל פיגרס.
אחרי פיטוריו של מאמן הטימברוולבס, קיבל יותר ויותר דקות מחודש לחודש.
את העונה הוא סיים עם ממוצע של 10.1 נקודות ב-22.9 דקות ונבחר לחמישיית הרוקיז של העונה ב-NBA.
בעונתו השנייה בוולבס שיפר פוי את ממוצעי הנקודות והאסיסטים שלו, ואף השיג את ממוצע הריבאונדים והקליעה מטווח השלוש הגבוהים בקריירה שלו.
במהלך העונה הוא השיג את שיא הקריירה שלו בריבאונדים במשחק אחד, כשהשיג 15 בהפסד לסן אנטוניו ספרס.
במשחק זה הוא גם קלע 26 נקודות.
בעונתו השלישית במינסוטה פוי השתפר בצורה ניכרת, והשיג שיאי קריירה בנקודות (16.3), דקות (35.6), אסיסטים (4.3), חטיפות וחסימות.
בעונה זו הפך פוי לשחקן מפתח בוולבס.
ב-23 ביוני 2009 עבר פוי בטרייד לוושינגטון ויזארדס ביחד עם מייק מילר תמורה לאולכסיי פצ'רוב, איתן תומאס, דריוס סונגליה ובחירת דראפט בסיבוב הראשון.
בעונתו הראשונה בוושינגטון ממוצע הנקודות שלו ירד מאוד, והשתווה לממוצע שלו מעונת הרוקי.
ב-9 בינואר 2010 נקנס פוי ב-10,000$ כשהשתתף בתעלולים שביצע גילברט ארינאס במשחק מול פילדלפיה 76'.
ארינאס נחקר על תקרית האקדחים שלו בחדר ההלבשה של הוויזארדס, אך עשה צחוק מהעניין כשכיוון את אצבעו אליהם כאילו הוא יורה בהם.
ב-8 ביולי 2010 חתם פוי בלוס אנג'לס קליפרס על חוזה לשנתיים.
בסיום חוזהו בקבוצה, ב-2012, חתם ביוטה ג'אז.
ביולי 2013, לאחר עונה אחת ביוטה, הועבר לדנוור נאגטס כחלק מטרייד משולש ששלח את אנדרה איגודלה לגולדן סטייט ווריורס.
ב-19 בפברואר 2016 נשלח בטרייד לאוקלהומה סיטי ת'אנדר בתמורה לדי.ג'יי.
אוגוסטין, סטיב נובאק ושתי בחירות דראפט עתידיות.
לורד רנדולף הנרי ספנסר-צ'רצ'יל היה מדינאי בריטי, חבר הפרלמנט הבריטי, ואביו של סר וינסטון צ'רצ'יל, שהיה גם הוא מדינאי בריטי וכיהן גם כראש ממשלת בריטניה.
צ'רצ'יל היה בנו השלישי של ג'ון וינסטון ספנסר-צ'רצ'יל, הדוכס השביעי ממרלבורו.
נישא ב-1874 לג'ני ג'רום, בתו של המיליונר האמריקני לנארד ג'רום.
בניו היו ג'ון סטריינג' ספנסר-צ'רצ'יל, איש צבא בריטי, וסר וינסטון צ'רצ'יל, ראש ממשלת בריטניה בתקופת מלחמת העולם השנייה ומגדולי המדינאים של המאה ה-20; וינסטון צ'רצ'יל אף כתב ביוגרפיה אודות אביו.
ב-1874 נבחר צ'רצ'יל לראשונה כחבר פרלמנט מטעם המפלגה השמרנית.
ב-1885–1886 כיהן כמזכיר המדינה עבור הודו, בה שלטה בריטניה באותה תקופה, וב-1886 כיהן כשר האוצר של בריטניה ומנהיג בית הנבחרים הבריטי.
אולם בסוף אותה שנה הוא התפטר במפתיע, בעקבות חיכוכים רבים בינו לבין עמיתיו.
הוא המשיך לכהן כחבר פרלמנט עוד כעשור, אך בריאותו הידרדרה בתחילת שנות ה-90 של המאה ה-19. ב-1891 יצא למסע בדרום אפריקה וסביבתה למטרות מנוחה והבראה, וכתב מאמרים אודות רשמיו בעיתונות הבריטית.
אך מצב בריאותו החמיר, ונאומיו שנחשבו מרתקים בעבר חדלו מלהרשים.
הוא יצא למסע הבראה נוסף באפריקה עם אשתו בסוף 1894, אך חזר במהרה ללונדון בשל החמרה נוספת בבריאותו, ומת בתחילת 1895. חלק מהחוקרים שיערו כי חלה בעגבת, אך השערות אלו הופרכו עם השנים, וכיום לא ברורה סיבת מחלתו ומותו.
אריק רנדולף "רנדי" בארנס הוא אתלט עבר מארצות הברית.
הוא אלוף אולימפי, סגן אלוף עולם ושיאן עולם (1990–2021) בהדיפת כדור ברזל.
בארנס נולד בצ'ארלסטון, מערב וירג'יניה וגדל בסנט אלבנס, מערב וירג'יניה.
באולימפיאדת סיאול (1988) זכה בארנס במדליית כסף בהדיפת כדור ברזל בתוצאה של 22.39 מטר, אחרי אולף טימרמן ממזרח גרמניה שקבע שיא אולימפי חדש של 22.47 מטר ולפני ורנר גינתר משווייץ (21.99 מטר).
בתחרות שנערכה באולם בלוס אנג'לס ב-20 בינואר 1989 קבע בארנס בהדיפת כדור ברזל שיא עולם חדש של 22.66 מטר, תוצאה טובה מזו שקבע באצטדיון באותה העת.
חודשיים לאחר מכן, באליפות העולם באתלטיקה באולם שנערכה בבודפשט, הונגריה במרץ אותה שנה הוא זכה במדליית כסף בהדיפת כדור ברזל בתוצאה של 21.28 מטר, אחרי אולף טימרמן (21.75 מטר).
בתחרות שנערכה בווסטווד, לוס אנג'לס, קליפורניה ב-20 במאי 1990 קבע בארנס בהדיפת כדור ברזל שיא עולם חדש של 23.12 מטר, שיפור לשיאו בן השנתיים של אולף טימרמן (23.06 מטר).
שיא זה החזיק מעמד 31 שנים ונשבר על ידי בן ארצו ראיין קראוזר (23.37 מטר).
בארנס הושעה ל-27 חודשים לאחר שנימצא שהשתמש בסטרואידים אנאבוליים, מתילטסטוסטרון בתחרות שנערכה במאלמה, שוודיה ב-7 באוגוסט 1990. בעקבות ההשעיה נמנע ממנו להשתתף באולימפיאדת ברצלונה (1992).
באליפות העולם באתלטיקה שנערכה בשטוטגרט, גרמניה בשנת 1993 זכה בארנס במדליית כסף בהדיפת כדור ברזל בתוצאה של 21.80 מטר, אחרי ורנר גינתר (21.97 מטר) ולפני אלכסנדר באגץ' מאוקראינה (20.40 מטר).
באליפות העולם באתלטיקה שנערכה בגטבורג, שוודיה בשנת 1995 זכה בארנס במדליית ארד בהדיפת כדור ברזל בתוצאה של 20.41 מטר, אחרי בן ארצו ג'ון גודינה (21.47 מטר) ומיקה הלווארי מפינלנד (20.93 מטר).
באולימפיאדת אטלנטה (1996) זכה בארנס במדליית זהב בהדיפת כדור ברזל בתוצאה של 21.62 מטר, לפני ג'ון גודינה (20.79 מטר) ואלכסנדר באגץ' (20.75 מטר).
באליפות העולם באתלטיקה שנערכה באתונה, יוון בשנת 1997 סיים בארנס רק במקום 13 בהדיפת כדור ברזל בתוצאה של 19.51 מטר.
בשנת 1998 נמצא בארנס שהשתמש באנדרוסטנדוין, סטרואיד שמשמש כהורמון.
לטענתו, לא ידע שזהו חומר אסור לשימוש.
הוא הושעה מהמשחקים האולימפיים לכל חייו.
רנדל דייוויד "רנדי" ג'ונסון הידוע גם בכינוי "The Big Unit", הוא שחקן בייסבול אמריקאי לשעבר ששיחק בליגת ה-MLB בעמדת המגיש.
ב-22 שנותיו כשחקן פעיל הוא שיחק ב-6 קבוצות בליגה.
רנדי ג'ונסון נודע בזכות גובהו הרב (2.08 מטר).
במהלך הקריירה הארוכה שלו נודע בזכות הגשותיו העוצמתיות, כש"הכדור המהיר" שלו (Fastball) הגיע למהירות של כ-100 מייל לשעה (160 קמ"ש).
ג'ונסון היה אחד מהפיצ'רים הדומיננטיים ב-MLB משנות ה-90 המוקדמות ועד לפרישתו בשנת 2009. במהלך הקריירה שלו זכה 5 פעמים בפרס "סיי יאנג" השנתי למגיש המצטיין, והוא שני במניין הזכיות אי פעם אחרי רוג'ר קלמנס.
נולד בוולנאט קריק, קליפורניה, וכיכב בקבוצות הבייסבול והכדורסל של בית הספר התיכון המקומי.
לאחר שסיים את לימודי התיכון, בשנת 1982, הוא נבחר בדראפט על ידי קבוצת אטלנטה ברייבס, אך ויתר על מקומו בה ובחר ללמוד באוניברסיטת דרום קליפורניה, שהציעה לו מלגה מלאה.
ג'ונסון סיים את לימודיו ב-1985 עם התמחות בצילום עיתונות.
עם סיום לימודיו האקדמיים נבחר ג'ונסון על ידי קבוצת מונטראול אקספוז (כיום וושינגטון נשיונאלס) בסיבוב השני של הדראפט, וערך את הופעת הבכורה שלו במדי הקבוצה בשנת 1988. מיד עם תחילת הקריירה שלו נודע כמגיש מצליח שהרתיע חובטים רבים; לכך התווספה חזותו הייחודית - גובהו הרב, שפמו ותסרוקת מאלט מתנופפת.
בשנת 1989 הועבר ג'ונסון לקבוצת סיאטל מארינרס.
שלוש השנים הראשונות שלו בקבוצה נחשבות לשנים בהן היה מגיש מוצלח אך גם פרוע; הוא הוביל את אמריקן ליג בהולכות (זריקות מחוץ למסגרת שבעקבותיהן החובט מקבל הליכה חופשית לבסיס) וכמו כן בפגיעה בחובטים הניצבים מולו.
מיומנויותיו בהגשה השתפרו הודות לעבודתו הצמודה עם מגיש העבר נולאן ראיין, שלקח אותו כבן חסותו.
ב-1993 החלה הפריצה הגדולה של ג'ונסון, כאשר סיים את העונה עם מאזן של 19 ניצחונות של קבוצתו מול 8 הפסדים ו-308 סטרייקאאוטים.
זו הייתה העונה הראשונה מבין 6 עונות בהן פסל ג'ונסון כ-300 חובטים.
במהלך 1998 הוא עבר לקבוצת יוסטון אסטרוס והציג בשורותיה יכולות טובות, שתרמו להגעת הקבוצה למשחקי הפלייאוף, בסופם הפסידה לקבוצת סן דייגו פאדרס 3-1.
בשנת 1999 חתם ג'ונסון על חוזה לארבע שנים עם קבוצת אריזונה דיאמונדבקס, שהוקמה בעונה הקודמת.
בסיום העונה צבר E.R.A (ממוצע ספיגת הריצות) נמוך של כ-2.48, וכן כ-364 סטרייקאאוטס; באותה עונה זכה שוב בפרס סיי יאנג.
בשנת 2000 זכה ג'ונסון בפעם השנייה ברציפות בפרס סיי יאנג.
בעונת 2001, עונתה הרביעית של קבוצת אריזונה דיאמונדבקס בליגה, הצעידו ג'ונסון וקורט שילינג את קבוצתם אל משחקי הפלייאוף והגיעו לגמר הליגה, הוורלד סירייס הנודע נגד ניו יורק יאנקיז.
סדרת הגמר הוכרעה ב-7 משחקים ונחשבת לאחת מהטובות והמותחות בהיסטוריה של הבייסבול.
היא הסתיימה בניצחון ראשון של אריזונה בגמר; ג'ונסון ושילינג זכו יחדיו בפרס ה-MVP של הוורלד סיריס.
באותה שנה זכו שניהם גם בפרס ספורטאי השנה של המגזין ספורטס אילוסטרייטד.
ג'ונסון זכה בפעם השלישית ברציפות בפרס הסיי יאנג.
משחק ידוע נוסף של ג'ונסון באותה עונה היה נגד סן דייגו, בו עלה כמחליף (עקב הפסקת חשמל) ופסל 16 חובטים בסטרייקאאוט (שיא כל הזמנים למגיש מחליף).
במשחק אחר, נגד סינסינטי רדס, פסל 20 חובטים.
בשנת 2002 המשיך ג'ונסון להצטיין והוביל את הנשיונל ליג בקטגוריות כמו ERA, סטרייקאאוטים, אינינגים ועוד.
ג'ונסון המשיך להגיש במדי אריזונה עד לשנת 2004. ב-18 במאי 2014, בגיל 40, הגיש משחק מושלם, מספר 17 בתולדות MLB ונחשב השחקן המבוגר ביותר שהשיג את ההישג הזה.
בשנת 2005 עבר בעסקת החלפת שחקנים לקבוצת ניו יורק יאנקיז, שם הצליח פחות מבעבר.
בינואר 2007 חזר לאריזונה ושיחק בה שנתיים נוספות.
בתום עונת 2009 חתם ג'ונסון לשנה אחת בקבוצת סן פרנסיסקו ג'איינטס, בה השיג את הניצחון ה-300 שלו כמגיש, ובכך הצטרף לרשימה של 24 מגישים לאורך ההיסטוריה שניצחו 300 משחקים ויותר.
בתום עונה זו, בינואר 2010, פרש ג'ונסון ממשחק פעיל בגיל 46.
בשנת 2015, נבחר להיכל התהילה של הבייסבול ואריזונה דיאמונדבקס הפרישו את המספר שלו, 51, מכל שימוש עתידי.
ג'ונסון נשוי ואב לארבעה ילדים מאשתו ליסה; יש לו בת נוספת מקשר זוגי קודם שנולדה ב-1989. מתגורר כיום בעיירה פרדייז ואליי באריזונה, ועוסק לאחר פרישתו בעיקר בצילום של אירועי ספורט וצילומי טבע פראי.
נבחר 10 פעמים למשחק האולסטאר
זכה 5 פעמים בפרס סיי יאנג
MVP של הוורלד סירייס (2001)
הגיש נו היטר (משחק שלם בלי להרשות חבטה)
הגיש "משחק מושלם" (משחק שלם בו כל חובטי היריב נפסלו בטרם הגיעו לבסיס ראשון)
הוביל את הליגה בסטרייקאאוטס 9 פעמים
4875 סטרייקאאוטים בקריירה (שני בכל הזמנים)
ראשון בכל הזמנים בסטרייקאאוטים לתשעה אינינגים
רנדי קאנינגהם: נינג'ה בפעולה היא סדרת אנימציה אמריקאית-אירית-בריטית המשודרת בערוץ דיסני XD החל מ־22 בספטמבר 2012 ובישראל החל מ-17 במרץ 2013.
הסדרה הסתיימה לאחר שתי עונות ו-50 פרקים בארצות הברית ב-27 ביולי 2015 ובישראל ב-31 באוגוסט 2015.
העיירה נוריסויל מוגנת על ידי נינג'ה מזה 800 שנים.
בכל ארבע שנים נבחר אדם אחר להיות הנינג'ה: רנדי קאניגהאם, תלמיד כיתה ט' ממוצע, נבחר להיות הנינג'ה החדש.
על רנדי להגן על העיירה שלו מפני נבלים המנסים להשמידה.
רנדי קאניגהאם - גיבור הסדרה, הנבחר לנינג'ה.
תלמיד כיתה ט' ממוצע המבלה את רב זמנו יחד עם חברו במשחקי וידאו.
חבר בלהקה "30 שניות למתמטיקה" (פרודיה על להקת 30 Seconds to Mars) שם הוא פסנתרן.
רנדי הוא עצלן וקל דעת, ונוטה להתעלם מעצות של אחרים
הווארד ויינרמן - חברו הטוב ביותר של רנדי.
לעיתים הוא מתנהג באנוכיות גמורה.
המכשף - הנבל הראשי, המכשף הוא אחד מהרשעים שרוצה להשמיד את הנינג'ה.
חניבעל מקפיסט - הבעלים והמנכ"ל של תעשיות McFist, דבר שהופך אותו לבעלים של עוד הרבה חברות אחרות.
הדבר שרצה ביותר הוא לשחרר את המכשף מהחור והמכשף יגמול לו בהתאם.
וילם ויסרוי השלישי - מדען מטורף אשר אחראי לכל הרובוטים המוזרים התוקפים את רנדי.
כמדען הראשי של McFist, לא ממש אכפת לו הכסף או הכוח, פשוט רוצה שכולם יעריצו את גאונותו.
ג'רי דריסקול - בעלה המנוח של גברת דריסקול, כאשר רנדי הביא את שלדו של ג'רי בחזרה לחיים, מתברר שהוא היה מדען מטורף.
היה ביריבות עם וייסרוי, והדבר היחיד שאוהב יותר מהרס זוהי אשתו.
שפמנון ברואיי - גבר סטריאוטיפי החי בביצה שמאחורי בית הספר.
בעל ידע של מדע וכישוף שצובר אבקה מיוחדת מרוח הביצה.
הוא יכול לשלוט בבעלי חיים והופך את עצמו למיזוג של חיות ביצה.
מחשיב את עצמו כצייד החיות הטוב ביותר של הביצה, ומאמין שכל דבר הוא רכושו.
מק אנטפי - הנינג'ה של 1985, והופשט מחליפת הנינג'ה.
מאז שאיבד את חליפתו, הוא פותח את מחנה הנינג'ה בו מלמד ילדים כיצד לזכות ברמאויות וטריקים לא הוגנים.
לאחר שהובס על ידי רנדי, נמלט בסירת מרוץ עם תלמידו גונג והבטיח לנקום בו.
לאחר שנמלט הוא הולך לתיכון נוריסוויל בטענה שהוא השתנה ובמהלך הפרק זכרונו נמחק.
ג'וליאן הרשע - דמות שנוצרה במהלך יום ההולדת של ג'וליאן, הוא לבוש כמו ג'וליאן רק בלבן והוא יכול להפוך למפלצת מתי שירצה כי הוא הושפע מהכדור של המכשף.
היידי ויינרמן - אחותו הגדולה של הווארד.
נוהגת לקרות לרנדי בכל שם מתחרז אחר ולא בשמו האמיתי.
תרזה פאולר - סטודנטית גבוהה שמעוניינת בשרביט, מאוהבת ברנדי (בפרק אחד היא הופכת למפלצת כי היא רואה שרנדי מתחיל עם אחותו של הווארד).
דבי קאנג - תלמידה ישרה, בעל אובססיה לדובים מקסיקנים מתים אשר היא רואה בהם חמודים מאוד.
לומדת לדבר ספרדית שוטפת לאחר האזנה לתקליטור מהפנט.
היא עיתונאית שכמעט חושפת את זהותו של האמיתית של הנינג'ה
באש ג'ונסון - בריון בית הספר, בנו החורג של חניבעל, נראה כטיפש שחושב את עצמו מלך.
באקי הנסלטר - תלמיד ונגן משולש אשר נתפס הקורבן להתעללויות על ידי באש, הוא מוצג כפגיע אשר הופך למפלצת סגולה עם עיניים גדולות על ידי המכשף בכמה הזדמנויות.
האופי של באקי חוזר תמיד שבכך שהוא מופיע כמעט בכל פרקי הסדרה.
מרלין דריסקול - מורתם של רנדי והווארד למדעים שמוצגת כחכמה, אך לעיתים מדברת עם השלד של בעלה המנוח.
המאמן גרין - מורם של רנדי והווארד לספורט, מטורף על חדר כושר, כמו כן מנהל צוות הסקי מים.
מר בניסטר - מורם לאנגלית של רנדי והווארד.
וורד סמית' - מורה עיוור בתיכון.
ג'וליאן - סטודנט גותי שנתפס בלבוש מגבעת סגולה.
מדבר לעיתים באנגלית עתיקה, או בגוף שלישי.
דייב - נגן האקורדיון של התיכון.
סטיבנס- בן זוגה של החלילנית שנחשב חתיך ומנגן בטרומבון שאוהב לעשות צליל שנקרא טרומבון עצוב.
החלילנית - בת זוגו של סטיבן שהופכת למפלצת לרוב מקנאה בגלל השיעורים שבן זוגה מעביר לבנות.
ג'וגו - סטודנט בתיכון אשר מתלבש כמו ליצן בכל יום, כישרונו הידוע הוא להטוט.
הנינג'ה הראשון - הנינג'ה שכלא את המכשף בכלא שלו והאחד שהתחיל את תורת הנינג'ה.
פלופ פלופ - עוזרו של הנינג'ה הראשון ששמר על אחד מכדורי המכשף שפוזרו ועכשיו הוא בנומיקון עם הנינג'ה הראשון.
הטנגו - ציפור שד קדומה התמזגה עם הווארד פעמיים ולקראת סוף העונה השנייה התמזגה לתמיד עם חליפת הנינג'ה
הסדרה לא זכתה למדרוג גבוהה ביחס לסדרות של ערוץ דיסני XD.
פיילוט הסדרה זכה ל-599 אלף צופים בלבד, ופרקי הסדרה לא עברו את רף מיליון הצופים.
למרות הנתונים הנמוכים הוזמנה עונה שנייה שהחלה את שידוריה ביולי 2014. עונה זו הסתיימה ביולי 2015.
רנדי ג'יין צוקרברג היא אשת עסקים יהודייה-אמריקאית.
בעבר החזיקה צוקרברג בתפקיד מנהלת השיווק ודוברת חברת מטא והיא אחותו של מייסד ומנכ"ל מטא, מארק צוקרברג.
בטרם עבדה במטא, צוקרברג הייתה פאנליסטית בתוכנית חדשות כלכליות בערוץ פוקס ניוז.
החל ממאי 2014, צוקרברג היא המייסדת והמנכ"לית של Zuckerberg Media והעורכת הראשית של Dot Complicated, אתר אינטרנט העוסק בפנאי וסגנון חיים.
צוקרברג נשואה לברנט טוורצקי, ואם לשלושה ומתגוררת בניו יורק.
רנדי ויטמן הוא מאמן כדורסל וכדורסלן עבר אמריקאי.
ויטמן שיחק באוניברסיטת אינדיאנה ואף זכה עמה באליפות ה-NCAA ב-1981. הוא התמודד בדראפט ונבחר במקום ה-22 על ידי וושינגטון בולטס, אך עבר בטרייד לאטלנטה הוקס.
הוא שיחק באטלנטה עד 1988. שותפו הראשי לקו האחורי של אטלנטה היה רכז העבר והמאמן דוק ריברס.
לאחר עונה אחת, , בסקרמנטו קינגס חזר ויטמן לעיר הולדתו אינדיאנפוליס ושיחק עבור קבוצת הפייסרס המקומית.
לאחר שלוש עונות בינוניות בקבוצה פרש ויטמן ב-1992. בסה"כ סיים ויטמן את קריירת המשחק עם ממוצעים של 7.4 נקודות ו-2.2 אסיסטים בלמעלה מחמישים אחוזים מהשדה.
לאחר הפרישה לא עזב ויטמן את הפייסרס והמשיך בקבוצה כעוזר מאמן בעונת .
הוא המשיך כעוזר מאמן גם בדאלאס מאבריקס (1993-1994) ובמינסוטה טימברוולבס (1994-1999), וב-1999 קיבל משרת מאמן ראשי בקבוצת קליבלנד קאבלירס.
הוא אימן בקבוצה שתי עונות (עד ל-2001) וסיים את תקופתו בה עם מאזן שלילי 102-62. ב-2002 חזר ויטמן למשרת עוזר המאמן במינסוטה לשלוש שנים נוספות.
בעונת שימש כעוזר מאמן באורלנדו מג'יק.
בינואר 2007, במהלך עונת מונה למאמן ראשי במינסוטה טימברוולבס והחליף בתפקיד את דוויין קייסי.
בדצמבר 2008 הוא פוטר מהתפקיד לאחר שהטימברוולבס החלו את עונת עם מאזן שלילי 15-4. ב-2009 מונה ויטמן לעוזר מאמן בוושינגטון ויזארדס ובמהלך עונת קודם לתפקיד המאמן הראשי בקבוצה.
בעונת העפיל ויטמן עם וושינגטון לראשונה בקריירה שלו כמאמן ראשי לפלייאוף הקבוצה הגיעה לחצי גמר המזרח, לראשונה מזה 35 שנה, ובשלב זה הודחה.
ויטמן והוויזארדס שחזרו את ההצלחה גם בעונת כששוב העפילו לפלייאוף ואף הדיחו בסוויפ את טורונטו ראפטורס בסיבוב הראשון.
רנדי מוס הוא שחקן פוטבול מליגת ה-NFL מגדולי התופסים (Wide Receiver) בכל הזמנים.
ב-2018 נבחר להיכל התהילה של הפוטבול המקצועני.
מוס נולד בראנד שבוירג'יניה המערבית.
אמו מקסין מוס הייתה עוזרת אחות והוא גדל בבית חד-הורי יחד עם אחיו הגדול אריק, לימים שחקן פוטבול מקצועני בעצמו, ואחותו.
בתקופת לימודיו בתיכון דו-פונט הצטיין בענפי ספורט רבים והוביל את קבוצת הפוטבול של בית הספר לשתי אליפויות מדינה רצופות בשנים 1992 ו-1993 כשהוא משחק בתפקידים בהגנה, בהתקפה, כמחזיר בעיטות וכבועט.
בכדורסל שיחק לצדו של ג'ייסון ויליאמס ונבחר פעמיים לשחקן השנה במדינה, באתלטיקה זכה באליפות המדינה בריצת 100 מטר ובריצת 200 מטר.
תקוותו להתקבל לאוניברסיטת נוטרדאם בה אחת מתוכניות הפוטבול המובילות בליגת המכללות, נגוזה לאחר שהורשע בעבירה של תקיפה, הוא נידון ל-30 ימי מאסר, וסולק מהתיכון בו למד.
הוא החל ללמוד באוניברסיטת המדינה של פלורידה אך מלגת הספורט נלקחה ממנו לאחר שנמצא שהשתמש במריחואנה ונכלא ל-60 יום נוספים בשל הפרת תנאי השחרור שלו.
ב-1996 עבר לאוניברסיטת מרשל שקבוצת הפוטבול שלה שיחקה בדרג השני של ליגת המכללות.
כבר בעונתו הראשונה שבר שיאים רבים של ליגת המכללות.
כמו כן היה חבר בנבחרת האתלטיקה, זכה באליפות האתלטיקה באולם של חטיבת SoCon בריצת 200 מטר בזמן של 21.15 שניות ובריצת 55 מטר בזמן 6.32 שניות.
ב-1997 עברה הקבוצה לשחק בדרג הראשון של המכללות, מוס חבר לקוורטרבק צ'אד פנינגטון והשניים הובילו את הקבוצה למאזן 2-9 בעונה הסדירה, לניצחון על אוניברסיטת טולדו באליפות חטיבת MAC ולמשחק מוטור סיטי בול בו הפסידה הקבוצה לאוניברסיטת מיסיסיפי.
מוס סיים את העונה עם 1,820 יארד ו-26 טא'דאונים בתפיסה, בשתי הקטגוריות הוביל את כל שחקני המכללות.
הוא סיים במקום הרביעי בבחירה לגביע הייזמן.
מוס נבחר במקום ה-21 בסיבוב הראשון של דראפט ה-NFL לשנת 1998 על ידי קבוצת מינסוטה ויקינגס.
עונתו הראשונה בקבוצה הייתה מהטובות של שחקן שנה ראשונה בתולדות ה-NFL.
כבר במשחקו הראשון השיג 95 יארד ושני טאצ'דאונים בתפיסה, במהלך העונה הוא קבע שיא לרוקי של 17 טאצ'דאונים בתפיסה והוביל את הליגה בקטגוריה זו.
הוא נבחר לרוקי השנה בהתקפה, לנבחרת העונה (אול פרו) ולמשחק הפרו בול.
מינסוטה סיימה את העונה הסדירה במאזן של 1-15 וקבעה שיא NFL של 556 נקודות.
בפלייאוף הפסידה הקבוצה בהארכה בגמר ה-NFC לאטלנטה פלקונס 30-27. בעונות הבאות במינסוטה המשיך מוס להצטיין, הוא הוביל את הליגה בתפיסות לטאצ'דאון בעונות 2000 ו-2003 והיה בין המובילים ביארדים ובמספר התפיסות.
לפני עונת 2002 חתם על חוזה חדש במינסוטה לשמונה עונות תמורת כ-75 מיליון דולר.
בעונת 2004 רשם ירידה בביצועים והחמיץ שלושה משחקים כתוצאה מפציעה.
בתום העונה הועבר בטרייד לאוקלנד ריידרס.
לאחר שהשיג 1,005 יארד ושמונה טאצ'דאונים בעונה הראשונה באוקלנד, השיג ב-2006 רק 553 ושלושה טאצ'דאונים והביע את תסכולו מהקבוצה באופן פומבי.
במהלך דראפט ה-NFL לשנת 2007 עבר מוס לניו אינגלנד פטריוטס תמורת בחירה בסיבוב הרביעי של הדראפט.
מוס הצטיין במדי הפטריוטס כבר מתחילת העונה ויחד עם הקוורטרבק טום בריידי הייתה זו עונת שיא לשניהם.
הוא השיג 183 יארד וטאצ'דאון אחד במחזור הפתיחה מול ניו יורק ג'טס.
בתום העונה הסדירה שבר את שיאו של ג'רי רייס לטאצ'דאונים בתפיסה, כשהשיג 23 ובריידי שבר את שיא המסירות לטאצ'דאון והעמיד אותו על 50. את העונה סיימו הפטריוטס במאזן מושלם של 0-16 ושברו שיאי התקפה רבים.
בפלייאוף הגיעה הקבוצה עד סופרבול XLII בו התמודדה מול ניו יורק ג'איינטס.
2:42 דקות לסיום המשחק מסר בריידי לטאצ'דאון של מוס והפטריוטס עלו ליתרון 10-14 אך בדרייב (רצף מהלכים) האחרון של הג'איינטס הצליח דייוויד טיירי לבצע תפיסה אקרובטית שניות לסיום המשחק שאפשרה לג'איינטס להשיג לאחר מכן את טאצ'דאון הניצחון.
לפני עונת 2008 חתם מוס על חוזה לשלוש שנים נוספות עם הפטריוטס בתמורה ל-27 מיליון דולר.
במשחק הראשון של העונה נפצע בריידי בברכו והחמיץ את יתרת העונה.
אף על פי ששיחק עם מאט קאסל, קוורטרבק מחליף ובלתי מנוסה, הציג מוס יכולת טובה והשיג 1,008 יארד ו-11 טאצ'דאונים, אך הפטריוטס לא הצליחו להעפיל לפלייאוף.
בעונת 2009 לאחר שובו של בריידי, הוביל מוס את הליגה עם 13 טאצ'דאונים וכן השיג 1,264 יארד בתפיסה.
הפטריוטס הודחו בסיבוב הראשון לאחר הפסד לבולטימור רייבנס.
בעונת 2010 שיחק ארבעה משחקים במדי הפטריוטס בטרם הועבר בטרייד למינסוטה ויקינגס.
לאחר ארבעה מחזורים ששיחק עבור מינסוטה בעונת 2010 שוחרר מהקבוצה ועבר לטנסי טייטאנס.
הוא לא בלט במדי הקבוצה, שוחרר בתום העונה והודיע על פרישתו ממשחק.
לאחר שלא שיחק במשך עונה הודיע מוס על כוונתו לחזור למשחק פעיל ובמרץ 2012 חתם במדי סן פרנסיסקו 49'.
הוא סיים את העונה עם 434 יארד ו-3 טאצ'דאונים וסייע לסן פרנסיסקו להעפיל לסופרבול XLVII בו הפסידה לבולטימור רייבנס.
לאחר העונה פרש שוב ממשחק פעיל.
במהלך הקריירה שלו היה מעורב מוס בשערוריות מחוץ ובתוך המגרש.
כשחקן הוא נודע באופיו המוחצן, בהתגרות בשופטים, בקהל ובגורמים נוספים.
בעונתו השנייה נקנס ב-40,000 דולר עקב השפרצת מים על שופט, במהלך משחק פלייאוף, הקנס הופחת ל-25,000 דולר תוך התחייבות שישלם את ההפרש במידה וינהג שוב בצורה מזלזלת לצוות השיפוט.
ב-2001 נקנס ב-15,000 דולר לאחר שהעליב את אחד מהספונסרים של הקבוצה, וחויב להשתתף בסדנת שליטה בכעסים.
במשחק האחרון של עונת 2004 נטש את המגרש עוד טרם סיום המשחק שהסתיים בהפסד לוושינגטון רדסקינס.
במשחק הפלייאוף מול גרין ביי פאקרס בינואר 2005, יריבתה המרכזית של מינסוטה, חגג מוס את הבקעת הטאצ'דאון השני שלו במשחק בתנועת מונינג מדומה לעבר הקהל.
הוא נקנס על ידי הליגה ב-10,000 דולר על התנהגות בלתי ספורטיבית.
בחייו האישים היה מוס מעורב בהיתקלויות עם רשויות החוק.
מלבד אירוע התקיפה והשימוש במריחואנה בגינם ריצה מאסר, נעצר מוס בחשד לתקיפת שוטרת תנועה לאחר שפגע בה עם רכבו בעת שניסה לחמוק ממנה.
מוס התנצל על האירועים, בעסקת טיעון הודה בעבירת תנועה ונידון לעבודות שירות לתועלת הציבור בתמורה למחיקת הרשעתו הפלילית.
לאחר פרישתו מה-NFL מונה מוס לפרשן ברשת פוקס ספורטס, ב-2016 הצטרף לרשת ESPN.
רנדורי (ביפנית: 乱取り, תרגום מילולי: תוהו ובוהו מול יריב) הוא מונח באמנויות לחימה יפניות, שמתאר קרב-אימון חופשי, כלומר קרב שבו כל צד יכול להשתמש בכל אחת מהטכניקות שלמד.
באמצעות הרנדורי ניתן ללמוד באילו מצבים להשתמש בכל טכניקה, ולהתרגל 'לשלוף' במהירות את הטכניקה הנכונה בסיטואציה בלתי צפויה.
המשמעות המדויקת של מילה 'רנדורי' משתנה בהתאם לאמנות הלחימה.
בג'ודו, ג'ו ג'יטסו ואייקידו שודוקאן (בין היתר), המשמעות היא בדרך כלל קרב אחד על אחד, שבו כל צד מנסה לעמוד בהתקפות היריב ולהגיב להן, בעזרת הטכניקות שלמד.
בסוגים אחרים של אייקידו, משמעות המונח רנדורי היא קרב שבו מספר מתאמנים תוקפים מתאמן, אחד אחרי השני, כשהמותקף אינו יודע איך יתקפו ובאיזה סדר.
רנדולף "רנדי" סמית' היה כדורסלן אמריקאי ששיחק בליגת ה-NBA בין השנים 1971–1983, בעמדת הקלע.
לאורך קריירת ה-NBA רשם ממוצעים של 16.7 נקודות, 3.7 ריבאונדים ו-4.6 אסיסטים למשחק.
בין פברואר 1972 למרץ 1983 קבע שיא NBA של 906 משחקים רצופים בהם שותף (בשנת 1997 שבר איי סי גרין את שיאו של סמית').
ב-8 עונותיו הראשונות ב-NBA שיחק עבור קבוצת באפלו ברייבס/סן דייגו קליפרס, ונכון לשנת 2017 ניצב סמית' במקום הראשון בתולדות הקליפרס בקטגוריות הנקודות (12,735), משחקים (715), דקות משחק (24,393) וחטיפות (1,072), ובמקום השני באסיסטים (3,498).
סמית' נולד וגדל בכפר בלפורט שבלונג איילנד, ניו יורק.
כתלמיד ב"תיכון בלפורט" קבע את שיא המדינה בקפיצה לגובה על 1.98 מטרים, וכסטודנט במכללת המדינה של באפלו הצטיין בקבוצות הכדורסל, הכדורגל ובמספר ענפי אתלטיקה.
בארבע שנותיו כשחקן קבוצת הכדורסל של המכללה (1967–1971) קלע 23.1 נקודות בממוצע למשחק, ובעונתו האחרונה נבחר לחמישיית העונה של ליגת המכללות.
סמית' נבחר על ידי קבוצת באפלו ברייבס בבחירה ה-104 של דראפט ה-NBA לשנת 1971. על אף שנבחר בסיבוב השביעי של הדראפט, הוחתם סמית' על חוזה בבאפלו בזכות היכולת הגבוהה שהפגין במחנה האימונים שלפני עונת .
כבר בעונת הרוקי שלו קיבל דקות משחק רבות וקלע 13.4 נקודות בממוצע למשחק כשחקן קבוע ברוטציית הקבוצה.
בעונה הבאה צירפו הברייבס את כוכב ליגת המכללות בוב מקאדו, שבשנים הבאות יצר יחד עם סמית' את אחד מצמדי השחקנים המוכשרים והמלהיבים ב-NBA.
סמית' עצמו בלט באותה תקופה כשחקן מהיר ואתלטי במיוחד, שמלבד תרומתו בצבירת נקודות הצטיין גם כשחקן הגנה זריז שמרבה לחטוף כדורים.
בכל אחת מחמש עונותיו הראשונות שיפר את תפוקתו ההתקפית, כאשר בעונת נבחר להשתתף במשחק האולסטאר של ה-NBA לאחר שהציג ממוצעים עונתיים של 21.8 נקודות, 5.1 ריבאונדים ו-5.9 אסיסטים למשחק.
בסיום אותה עונה נבחר בפעם היחידה בקריירה לחמישייה השנייה של העונה.
בעונת שיפר את שיאו האישי עם ממוצע של 24.6 נקודות למשחק, ונבחר בשנית להשתתף במשחק האולסטאר, שהפך בעצמו לאחד מרגעי השיא בקריירה של סמית'; באותו משחק רשם שורה סטטיסטית של 27 נקודות, 7 ריבאונדים ו-6 אסיסטים כשחקן מחליף, וזכה בתואר ה-MVP של משחק האולסטאר.
מתוך שמונה עונותיו כשחקן הברייבס/קליפרס, בשלוש בלבד העפיל עם קבוצתו לפלייאוף ה-NBA (תחת המאמן ג'ק רמזי), ובכל שלושת המקרים הודח בשלב חצי גמר המזרח.
לקראת עונת נשלח סמית' בטרייד לקליבלנד קאבלירס, בתמורה לבחירת דראפט עתידית.
בשתי עונותיו עם הקאבלירס המשיך להציג יכולת טובה כשקלע 16.1 נקודות בממוצע למשחק, אך הקבוצה רשמה מאזן מצטבר של 65 ניצחונות ו-99 הפסדים ולא העפילה לפלייאוף.
בסיום עונת נשלח בטרייד לניו יורק ניקס, במדיה שיחק במשך עונה אחת, ולקראת עונת חתם על חוזה בסן דייגו קליפרס.
ב-3 בנובמבר 1982 השתתף במשחקו ה-845 ברציפות, בהפסד קבוצתו לפילדלפיה 76', ובכך שבר את שיא הליגה הקודם למשחקים רצופים שהחזיק עד אז ג'וני קר.
ב-15 במרץ 1983 שחררו הקליפרס את סמית', ובכך נעצר רצף המשחקים הרצופים על 906. שלושה ימים לאחר מכן חתם בקבוצת אטלנטה הוקס בה שיחק עד סוף אותה עונה, בסיומה פרש ממשחק, בגיל 34.
בעת פרישתו היה סמית' החוטף המצטיין בתולדות הליגה, עם 1,403 חטיפות בסך הכול (רישום חטיפות ב-NBA החל בעונת ).
לאחר פרישתו שימש במשך מספר שנים כ"מנהל משק" בקבוצות NBA, ולאחר מכן אימן בליגת ה-CBA.
בשנים הבאות עבד ב"קזינו מוהיגן סאן" שבמונטוויל, קונטיקט.
ב-4 ביוני 2009 נפטר סמית' כתוצאה מהתקף לב במהלך אימון ריצה במתחם הקזינו שבו עבד.
רנדי ויינגרטן היא מנהיגת ארגון עובדים בארצות הברית, עורכת דין ומחנכת, נשיאת הפדרציה האמריקאית של המורים (AFT) - ארגון עובדים המונה כ-1.7 מיליון חברים, וחברה ב-AFL-CIO - הארגון הגדול ביותר בארצות הברית המאגד ארגוני עובדים.
ויינגרטן נולדה בשנת 1957 בניו יורק, לגבריאל ואדית (אפלבאום) ויינגרטן.
אביה היה מהנדס חשמל ואמה מורה.
ויינגרטן גדלה באזור רוקלנד בניו יורק, למדה בתיכון המסונף לבית הכנסת "בית שמחת תורה".
בשנים 1979–1980 ויינגרטן שימשה כעוזרת משפטית לוועדה לעבודה בסנט של מדינת ניו יורק.
היא קיבלה תואר בוגר בתחום יחסי עבודה מאוניברסיטת קורנל ב-1980 ודוקטורט במשפטים מישיבה יוניברסיטי בשנת 1983. במרץ 2018 ויינגרטן נישאה לבת הזוג שלה, שרון קליינבאום, רבנית קהילת בית שמחת תורה בניו יורק.
ויינגרטן רואה עצמה כיהודיה בעלת מחויבות דתית עמוקה.
התעניינותה של ויינגרטן בארגוני עובדים ובפעילות פוליטית החלה עוד בנעוריה.
בהיותה בגיל תיכון ארגון המורים בו אמה הייתה חברה הכריז על שביתת מורים שארכה שבעה שבועות.
על פי החוק אמה הייתה עלולה להיות מפוטרת בעקבות השתתפותה בשביתה, אך במקום זאת, היא נקנסה בגין כל יום בו שבתה בסכום הכפול משכרה היומי.
בהמשך אותה שנה מועצת בית הספר בו ויינגרטן למדה החליטה על קיצוץ של 2 מיליון דולר בתקציב בית הספר.
ויינגרטן, יחד עם קבוצה נוספת של תלמידים, הצליחה לשכנע את המועצה לאפשר להם לערוך סקר לגבי ההשפעה של הצפויה של הקיצוץ.
תוצאות הסקר גרמו לכמה מחברי המועצה לחזור בהם מתמיכתם בקיצוץ.
ויינגרטן עבדה כעורכת דין בחברת Stroock & Stroock & Lavan בשנים 1983-1986, שם ייצגה את פדרציית המורים של ניו יורק (UFTׁׂׂ) במספר בוררויות קשות.
היא מונתה כעוזרת הוראה בבית הספר למשפטים של ישיבה יוניברסיטי בשנת 1986 ועבדה כעורכת דין במחלקת הנדל"ן של חברת Wien Malkin and Bettex.
בשנת 1986 ויינגרטן הפכה ליועצת המשפטית של סנדרה פלדמן, מי שעמדה אז בראש פדרציית המורים של ניו יורק, ובתפקידה זה הובילה תביעות שהוגשו כנגד עירית ניו יורק ומדינת ניו יורק בנושאי תקצוב בתי הספר ובטיחותם.
בשנות ה-90 המוקדמות היא הובילה את ניהול המשאים ומתנים בהקשר לכל החוזים שנחתמו על ידי הפדרציה.
עמדותיה במשאים ומתנים אלה הפכו ללוחמניות יותר ויותר במהלך שנות ה-90.
בשנים 1991–1997 ויינגרטן לימדה בבית הספר התיכון קלרה בארטון בקראון הייטס, ברוקלין.
התחומים אותם לימדה היו משפטים, סוגיות אתיות ברפואה, לימודי פוליטיקה והיסטוריה של ארצות הברית וממשלתה.
תלמידיה בתחום לימודי הפוליטיקה זכו במקומות הראשונים בתחרות We the People באזרחות בשנים 4–1993 ו-5–1994 ברמת המדינה והיו במקום הרביעי ברמה ארצית.
ב-1995 ויינגרטן נבחרה לתפקיד עוזרת המזכיר של פדרציית המורים של ניו יורק, אך המשיכה בתפקידה כמורה במשרה מצומצמת יותר עד 1997.
קריירה בפדרציית המורים של ניו יורק (UFTׂׂׂׂ)
ויינגרטן נבחרה לתפקיד גזברית הארגון בשנת 1997. בהמשך אותה שנה סנדרה פלדמן שהייתה נשיאת הארגון באותה עת נבחרה לתפקיד נשיאת הפדרציה האמריקאית של המורים וויינגרטן נבחרה להחליף אותה והפכה לנשיאת הארגון, ובהמשך גם לסגניתה של פלדמן בתפקידה החדש.
ויינגרטן כיהנה בתפקיד זה במשך 12 שנים, עד יולי 2009.
פדרציית המורים של ניו יורק מייצגת את עובדי ההוראה ברמות שונות וכן את כל בעלי התפקידים האחרים המועסקים בבתי הספר הציבוריים של עירית ניו יורק.
כמו כן הארגון כולל קבוצה של כ-2,800 אחיות המועסקות בבתי חולים שונים.
במהלך תקופתה של ויינגרטן הארגון הצליח להוסיף לשורותיו כ-28,000 עובדים בתחומי הטיפול בילדים ומספר החברים בו הגיע לכ-141,000 חברים בנוסף לכ-56,000 חברים לאחר גיל פרישה.
במהלך תקופה זו ויינגרטן הובילה דיונים לחתימת שלושה הסכמי עבודה קיבוציים מול עירית ניו יורק, כאשר כל אחד מהם היה מלווה במשא ומתן ארוך ומייגע, כולל איומי שביתות ומערכות של השמצות הדדיות שלה מול ראשי עירית ניו יורק השונים שכיהנו לאורך תקופה זו.
בהסכמי עבודה אלה הושגו תוספות שכר למורי בתי הספר הציבוריים, תמורת הארכה מסוימת של שעות העבודה וויתור של הארגון על שליטתו בחלק מהמינויים בתחום.
נשיאות הפדרציה האמריקאית של המורים (AFT)
ביולי 2008, עם פרישתו של הנשיא הקודם, ויינגרטן נבחרה לתפקיד נשיאת הארגון.
היא האישה הלסבית הראשונה שנבחרה לעמוד בראש ארגון עובדים אמריקאי ארצי.
בשנת כהונתה הראשונה עסקה בעיקר במאבק לשמירת קיומם של בתי ספר ומוסדות ציבוריים בשנה של משבר כלכלי עמוק.
ב-2018, וכן בתחילת 2019 הפדרציה עסוקה בתמיכה בארגוני מורים מקומיים בכל רחבי ארצות הברית המארגנים מחאות ועוזבים את בתי הספר ("Walk Outs") במחאה על מדיניותה של שרת החינוך בטסי דבוס לקצץ בתקציבי בתי הספר הציבוריים ולהגדיל במקביל את תשלומי ההורים.
המחאה האחרונה והאחת הגדולות היא בלוס אנג'לס, שם ארגון המורים האזורי הכריז על יציאת המורים למצעד מחאה בדרישה לשפר את שכרם, להקטין את מספר התלמידים בכיתות ולשפר את מערך ההוראה.
המצעד, בנוסף לכך שגרם לפקקי תנועה חמורים בעיר, הצליח גם לעורר את תשומת הלב של הציבור האמריקאי.
תומכת בחיזוק החינוך הציבורי והתנגדה לניסיונות להפרטה או מתן השפעה לגורמים מסחריים או גופים התורמים כספים על תוכניות הלימודים.
מתנגדת להעמדת תוצאות מבחנים סטנדרטיים כקריטריון היחיד או העיקרי להערכת הביצוע של מורים ושל בתי ספר, והציעה שהערכת איכות המורים תתבצע על ידי מבחני הסמכה אליהם המורים ייגשו.
קידמה את הגישה הטוענת שרק 10% מהצלחת התלמידים קשורה לאיכות ההוראה, גורמים נוספים הם המצב הסוציו-אקונומי של המשפחות והמשאבים העומדים לרשות בתי הספר.
כפתרון ויינגרטן פעלה לפתיחת בתי ספר קהילתיים, בעיקר באזורים המאופיינים בהכנסה ממוצעת נמוכה, שיספקו לתלמידים ולהוריהם שירותים נוספים, כגון הכוונה לאפשרויות תעסוקתיות, וחינוך מחוץ לשעות הלימודים הפורמליות.
התנגדה לביטול זכות המורים לקביעות תעסוקתית וטענה כי הנתונים מראים כי התוצאות הטובות ביותר מושגות במדינות בהן המורים בעלי רמה גבוהה יותר של ביטחון תעסוקתי.
היא ניהלה משא ומתן בעקבותיו נקבע הערכת איכות ההוראה לא תיקבע רק על ידי תוצאות המבחנים של התלמידים, וכי המורים שיוערכו כלא מתאימים יקבלו אתראה ואפשרות לשיפור בשנת הלימודים הבאה.
ברמה המקומית כנשיאת הפדרציה האמריקאית של המורים לוויינגרטן יכולת השפעה משמעותית בבחירות לראשות עיריית ניו יורק.
ברמה הארצית ויינגרטן תומכת במפלגה הדמוקרטית וחברה בוועדה הדמוקרטית הארצית (DNC) בעמדה של נציגה בכירה (superdelegate).
בבחירות המקדימות שנערכו במפלגה הדמוקרטית לקראת בחירות לנשיאות ב-2008 ויינגרטן תמכה במועמדותה של הילרי קלינטון.
בבחירות ב-2016 הארגון התחלק בין תומכי הילרי קלינטון לתומכי ברני סנדרס.
ויינגרטן קשורה למדינת ישראל, מרבה להגיע אליה לביקורים והתמיכה במדינה חשובה לה.
עם זאת, היא טוענת כי היכולת לבקר את מדיניותה של הממשלה מבלי להצטרף לתנועות הקוראות להחרים את המדינה היא לגיטימית.
בהשפעתה של ויינגרטן, ביוני 2017 הפדרציה תמכה בהתנגדותם של המוסדות האקדמיים בישראל להצעת ה"קוד האתי" האקדמי, וביולי 2018 הפדרציה פרסמה גינוי של מה שכונה על ידה פעולות אנטי דמוקרטיות - חוק הלאום ואפליית הלהט"בים במסגרת חוק הפונדקאות.
רנדי פלגלר הוא שחקן קולנוע וטלוויזיה אמריקאי המוכר בעיקר מתפקידו בסדרת הטלוויזיה "שיקו FIRE" של רשת NBC.
למד משחק באוניברסיטת ביילור אצל הסופר-במאי דרק האס, בוגר האוניברסיטה.
רנדי פופו , הידוע יותר בשם הבמה שלו רנדי סאבאג' (Randy Savage), היה מתאבק יהודי אמריקאי שהופיע בארגוני ה-WWE וה-WCW.
הוא ידוע כאחד המתאבקים הבולטים בענף בשנות ה-80 וה-90, כשזכה בשני תוארי אליפות העולם במשקל כבד של ה-WWF וארבעה תוארי אליפות של ה-WCW.
בשנת 2015 נבחר סאבאג' להיכל התהילה של ה-WWE.
נולד בשם רנדל מריו פופו בקולומבוס, אוהיו.
אביו הוא המתאבק אנג'לו פופו ממוצא איטלקי-אמריקאי ואמו היא יהודיה.
פופו החל את דרכו הספורטיבית כשחקן בייסבול בתיכון בו למד.
בסיום התיכון שיחק בייסבול בליגות נמוכות.
כשמלאו לו 21 שנים, החל פופו לעסוק בהיאבקות מקצועית בארגון ההיאבקות של אביו - ICW.
בימיו הראשונים הוא התאבק תחת שם הבמה "העכביש".
בהמשך, שונה שם דמותו ל"מאצ'ו מן" רנדי סאבאג', דמות שהמשיכה איתו לאורך כל הקריירה.
סאבאג' התאבק בארגון של אביו במשך 12 שנים, עד שבשנת 1985, עבר ל-WWF.
חודשים ספורים אחרי המעבר, החל סאבאג' ביריבות עם טיטו סנטנה - על האליפות הבין יבשתית.
בפברואר 1986, שמונה חודשים לאחר המעבר, זכה סאבאג' בתואר הראשון שלו ב-WWF כשהוא מביס את סנטנה עבור האליפות הבין יבשתית.
ב"רסלמניה 3" הפסיד את התואר לריקי סטימבוט לאחר 14 חודשים.
מאוחר יותר, אותו קרב הוגדר בתור הקרב הטוב ביותר של השנה במגזין "Wrestling Observer".
ב"רסלמניה 4" היה הקרב המרכזי של האירוע על אליפות העולם במשקל כבד של ה-WWF בין סאבאג' לטד דיביאסי.
בסיום הקרב, הכה האלק הוגאן עם כיסא בגבו של דיביאסי בלי שהשופט ראה.
סאבאג' ביצע את מהלך הסיום שלו, "האלבו דרופ", וזכה לראשונה בתואר האליפות המרכזי.
כשנה לאחר מכן, ב"רסלמניה 5", שוב השתתף סאבאג' בקרב המרכזי של האירוע כאלוף ה-WWF, מול שותפו לשעבר האלק הוגאן, כשהאחרון ניצח וזכה בתואר בפעם השנייה בקריירה שלו.
ברסלמניה 7 השתתף בקרב מול האולטימט ווריור, כשהמפסיד "נאלץ לפרוש".
סאבאג' הפסיד בקרב, אך במציאות נשאר ב-WWF בתור פרשן.
ב-6 ביוני 1991 הוא הציע נישואין לחברתו מיס אליזבת', ובאירוע סאמרסלאם 1991, השניים התחתנו.
בסוף אוקטובר 1994 עבר סאבאג' לארגון המתחרה, ה-WCW.
לאחר מספר חודשים הוא זכה בבאטל רויאל שכלל 60 מתאבקים, שלוש זירות, והפך לאלוף ה-WCW בפעם הראשונה בקריירה שלו.
לאחר חודש, הוא הפסיד את התואר לריק פלייר באירוע "סטארקייד: גביע העולם של ההאבקות".
חודש לאחר מכן, שוב נפגשו השניים וסאבאג' הצליח לגבור על פלייר, מה שהפך אותו לאלוף עולם בפעם השנייה.
בפעם הבאה שהשניים נפגשו היה חודש לאחר מכן בקרב כלוב במסגרת האירוע SuperBrawl VI, שם סאבאג' הפסיד את התואר בשנית.
ההזדמנות האחרונה של סאבאג' להתחרות על התואר הייתה בינואר 1996, אז הביא סאבאג' הביא את גרושתו מיס אליזבת' בתור מלווה שלו, אך היא "בגדה" בו וגרמה לו להפסיד בקרב.
באותו הזמן קמה ב-WCW התארגנות של מתאבקים בשם ה-nWo בתום מספר חודשים של עימות עם סאבאג', הוא הצטרף אליהם.
לאחר מכן, סאבאג', ביחד עם אליזבת', החלו בעימות נגד דיאמונד דאלאס פייג' ואשתו, קימברלי.
העימות בין הזוגות נמשך במשך שמונה חודשים והוביל למספר קרבות בין סאבאג' לפייג'.
לאחר כמה חודשים של היעדרות, עקב פציעה, חזר לזירה ולאחר מכן חבר למאדוסה ומיס מאדנס וביחד נקראו בשם "Team Madness".
באירוע "המסיבה האמריקאית הגדולה", חזר סיד לארגון ועזר לסאבאג' לתקוף את קווין נאש.מהלך זה הוביל לקרב זוגות, שבו התמודדו סאבאג' וסיד נגד סטינג ונאש על התואר, כאשר על-פי תנאי התחרות, הראשון שישיג את הצמדת יריבו למזרן – יהפוך לאלוף הארגון.
סאבאג' ניצח בקרב וזכה באליפות, אך למחרת הפסיד את התואר להאלק הוגאן.
לאחר מכן, העימות המרכזי של סאבאג' היה נגד דניס רודמן.
בשנת 2000 ערך סאבאג' את הופעתו האחרונה ב-WCW.
לאחר מכן, הופיע מעת לעת במספר ארגוני היאבקות קטנים עד שבשנת 2005 פרש מהיאבקות מקצועית לעד.
לאחר פרישתו הופיע במספר סדרות טלוויזיה, כמו גם בסרט "ספיידרמן" בשנת 2002. שנה לאחר מכן אף הוציא אלבום היפ-הופ שנכשל במכירות.
ב-20 במאי 2011 נהרג סאבאג' בתאונת דרכים בטמפה, פלורידה, כאשר חווה התקף לב, עת נהג ברכבו וכתוצאה מכך איבד שליטה על הרכב והתנגש בעץ.
בינואר 2015 נבחר סאבאג' להיכל התהילה של ה-WWE.
אחיו לני ייצג אותו בטקס.
רנדי בראון הוא כדורסלן עבר אמריקאי, אשר שיחק בליגת ה-NBA בין השנים 1991–2003. לאורך 12 עונותיו בליגה זכה ב-3 אליפויות כשחקן שיקגו בולס (1996–1998), והעמיד ממוצעים כוללים של 4.8 נקודות, 2.2 אסיסטים, 1.8 ריבאונדים ו-1.1 חטיפות למשחק.
בראון נולד וגדל בשיקגו שבאילינוי, ובשנת 1986 החל ללמוד באוניברסיטת יוסטון.
בשתי עונותיו בקבוצת הכדורסל של האוניברסיטה מיעט לשחק ותרם 5.4 נקודות בממוצע למשחק בלבד.
בשנת 1988 עבר לאוניברסיטת המדינה של מקסיקו, ובשתי עונותיו עמה (1989–1991) הציג יכולת טובה עם ממוצעים של 12.7 נקודות, 4.9 אסיסטים ו-2.7 חטיפות למשחק.
בדראפט ה-NBA 1991 נבחר בראון בבחירה ה-31, על ידי סקרמנטו קינגס.
בארבע עונותיו בסקרמנטו קלע 5.2 נקודות בממוצע למשחק, כמחליפו מהספסל של ספאד וב.
באף אחת מהעונות לא העפילו הקינגס לפלייאוף ה-NBA.
בכל שלוש עונותיו הראשונות בשיקגו זכתה הקבוצה באליפות ה-NBA, בהובלתו של מייקל ג'ורדן.
לאורך התקופה שותף בראון ב-47 מתוך 58 משחקי הבולס בפלייאוף, ותרם 3.9 נקודות למשחק בעונה הסדירה, ו-1.6 נקודות למשחק בפלייאוף.
בעונת , עם עזיבתם של ג'ורדן וסקוטי פיפן, הפך בראון לשחקן חמישייה קבוע, והשיג שיאי קריירה של 8.8 נקודות, 3.8 אסיסטים, 3.4 ריבאונדים ו-1.7 חטיפות בממוצע למשחק.
באוגוסט 2000 חתם על חוזה בבוסטון סלטיקס, ולאחר כעונה וחצי הועבר עם ג'ו ג'ונסון ומילט פלאסיו בטרייד לפיניקס סאנס, בתמורה לרודני רוג'רס וטוני דלק.
בסיום עונת פרש בראון ממשחק, בגיל 34.
בין השנים 2007–2009 שימש כעוזר מאמן בסקרמנטו קינגס, תחת המאמן הראשי רג'י ת'יאוס.
ביולי 2009 הצטרף לצוות המקצועי של שיקגו בולס, ושנה לאחר מכן מונה לעוזרו של ג'נרל מנג'ר הקבוצה, גאר פורמן.
בין השנים 2015–2018 היה חלק מצוות האימון של הבולס, כעוזרו של המאמן פרד הויברג.
רנדל לי פינסטרה הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס הרביעי של מדינת איווה מאז ינואר 2021. טרם היבחרו לקונגרס היה חבר הסנאט של איווה בין השנים 2009–2021.
פינסטרה הוא בנם של לי ואלינור פנסטר, הוא ממוצא הולנדי, הוא עשה את התואר ראשון שלו באוניברסיטת דורדט ואת התואר השני עשה באוניברסיטת המדינה של איווה.
פינסטרה החל את דרכו כמנהל מכירות בחברת ממתקים ב-2006 הוא נבחר להיות הגזבר של מחוז סו, במקומו של רוברט הייגי אך הוא נטש את תפקיד זה לאחר שניצח בבחירות לסנאט של איווה שנערכו ב-2008.
פינסטרה נבחר לסנאט של מדינת איווה בשנת 2008 עם 24,595 קולות וזאת לאחר שהתמודד ללא התנגדות, הוא נבחר מחדש בשנת 2012, שוב ללא התנגדות.וגם בבחירות שנערכו ב-2016 נבחר ללא יריבים מרכזיים.
בסנאט שחל איווה כיהן פינסטרה בחבר בוועדות בהן אשר עסקו בין היתר בהון, כספים, מיסים, תחבורה ותשתיות.
ב-2019, פיינסטרה הודיע כי הוא מתכוון להתמודד נגד אחד מחברי בית הנבחרים המכהנים מטעם מדינת איווה, סטיב קינג בבחירות המקדימות על מושב בית הנבחרים שייצג את מחוז הקונגרס ה-4 של מדינת איווה.
הנהגת המפלגה הרפובליקנית תמכה בפינסטרה במהלך פריימריז ובשלב מסוים אף הכריזו קואליציית היהודים הרפובליקנים והוועדה הלאומית לזכות לחיים על תמיכתם בפינסטרה וכן על ידי הפרשן השמרני, בן שפירו שאף הגדיל ואמר לעוקביו בטוויטר לתרום כספים למסע הבחירות של פינסטרה.
פינסטרה הביס את קינג בבחירות המקדימות הרפובליקניות שנערכו ב-2 ביוני בבחירות הוביל פינסטרה על קינג וגרף כ-36% מהקולות, קינג הפסיד בפער של כ-10% לפינסטרה את המועמדות הרפובליקנית ובשל כך כהונתו של קינג הסתיימה עם התכנסות הקונגרס ה-117 של ארצות הברית ב-3 ינואר 2021 כאשר הושבע פינסטרה.
במאי 2025 הודיע פינסטרה על התמודדותו לתפקיד מושל איווה במקומה של המושלת הרפובליקנית הפורשת קים ריינולדס.
פינסטרה התחתן עם אשתו לינט ב-1996 ולבני הזוג יש ארבעה ילדים.
רנדול קית' ובר הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-14 של מדינת טקסס, מאז 2013. טרם היבחרו לקונגרס היה חבר בית הנבחרים המדינתי של טקסס.
ובר נולד בעיר פיירלנד (Pearland) השוכנת במחוז ברזוריה שבטקסס.
הוא סיים את תחילת לימודיו הגבוהים במכללת הקהילתית אלווין ובשנת 1977 השלים תואר ראשון במדיניות ציבורית מאוניברסיטת יוסטון-קליר לייק.
ב-1981 הקים ובר את "חברת מיזוג האוויר והחום של ובר".
הוא היה חבר מועצת העירייה בפיירלנד במשך שש שנים.
בנוסף שימש כנציב חבר המושבעים הגדול של מחוז ברזוריה, חבר בוועדה איחוד מחוזות הבחירה של מחוז ברזוריה, ציר בכינוס הוועדה המדינתית בטקסס של המפלגה הרפובליקנית, נשיא איגוד הערים של מחוז ברזוריה, חבר במפלגה הרפובליקנית המחוזית ויושב ראש מטה המפלגה הרפובליקנית בפיירלנד רבתי.
לאחר שגלנדה דוסון, חברת בית הנבחרים המדינתי של טקסס, נפטרה ב-12 בספטמבר 2006, נערכו בחירות מיוחדות ב-19 בדצמבר.
אודיי גרף 48% מהקולות ובכך נכפה עליו סיבוב מכריע משלא קיבל לפחות חמישים אחוז מקולות הבוחרים.
ובר לעומת זאת גרף 28% מהקולות, והעפיל גם הוא לסיבוב זה.
בינואר גבר ובר על אודיי עם 57% מקולות הבוחרים.
בבחירות 2008 נבחר ובר לתקופת כהונה מלאה בבית הנבחרים המדינתי, ובשנת 2010 נבחר מחדש.
לאחר שחבר הקונגרס הרפובליקני רון פול פרש מבית הנבחרים, תשעה רפובליקנים החליטו להתמודד במחוז הקונגרס ה-14 המחודש של טקסס.
ובר זכה לתמיכתם של מושל טקסס ריק פרי ושל פול עצמו.
הוא סיים ראשון עם 28% מהקולות, אך שוב לא הצליח להגיע לרף חמישים האחוזים, אך נבחר בסיבוב השני.
הוא ניצב בבחירות הכלליות מול חבר הקונגרס לשעבר ניק למפסון, אך ובר גבר עליו עם כ-53% מהקולות.
בינואר 2014, במהלך נאום מצב האומה של הנשיא ברק אובמה, כינה ובר בציוץ בטוויטר כ"דיקטטור סוציאליסטי".
לאחר שהבית הלבן התנצל על כך שלא שלח מנהיג בכיר להפגנה שהתקיימה בפריז לאחר הפיגוע במשרדי "שרלי הבדו", צייץ וובר, "אפילו אדולף היטלר, יותר מאובמה, האמין כי חשוב להגיע לפריז".
בהמשך ובר התנצל על הציוץ.
באפריל 2015 נועד ובר עם סגן נגיד הבנק המרכזי של הפדרציה הרוסית, אלכסנדר טורשין, לכאורה המפעיל של המרגלת הרוסיה מריה בוטינה, על פי מסמכים פנימיים של קבוצת החשיבה "המרכז לאינטרס לאומי".
"האיחוד השמרני האמריקאי" העניק לוובר דירוג בן 92 אחוזים, כביטוי לאידאולוגיה השמרנית בה דוגל ובר כחבר בית הנבחרים.
רנדי אלן ג'ורג' הוא קצין בדרגת גנרל המכהן כראש מטה צבא ארצות הברית.
ג'ורג' נולד וגדל באלדן שבאיווה, לרוברט ולוריין ג'ורג'.
הוא שירת כמפקד מחלקה וסגן מפקד פלוגה בדיוויזיה המוטסת ה-101 במהלך מלחמת המפרץ.
לאחר מכן שימש מפקד מחלקת סיור ועוזר מפקד גדוד.
לאחר הכשרה מתקדמת כקצין שריון שירת בחטיבה השלישית של הדיוויזיה הרביעית כולל כמפקד פלוגה.
למד במכללה לפיקוד ומטה של הצבא ולאחר מכן שירת כסגן מפקד הגדוד השני ברגימנט החי"ר ה-503.
במלחמת עיראק שירת כסגן מפקד חטיבת הצנחנים ה-173 שפעלה החטיבה בגזרת כירכוכ.
בשנים 2005–2006 פיקד על הגדוד הראשון של רגימנט החי"ר ה-187 שהוצב בבאיג'י בעיראק.
ב-2007 הוצב שוב כעיראק כחלק מצוות ייעוץ למפקדת הכוח הרב-לאומי.
ביולי 2008 מונה למפקד החטיבה הרביעית בדיוויזיה הרביעית, ובמבצע חירות מתמשכת עמד בראש צוות הקרב החטיבתי.
לאחר מכן, שימש כעמית במועצה לקשרי חוץ, קצין תכנון בתא התיאום בין אפגניסטן לפקיסטן, עוזר סגן ראש מטה פיקוד מרכז של ארצות הברית.
הוא שימש סגן מפקד הדיוויזיה הרביעית, כעוזר ראש אג"ם במטה הצבא, ובתפקיד מטה במטות המשולבים.
באוגוסט 2017 מונה למפקד הדיוויזיה הרביעית שבתקופת פיקודו הוצבה באפגניסטן והוא שימש כסגן ראש כוח המשימה הצבאי באזור.
בפברואר 2020 מונה למפקד הקורפוס הראשון.
ביולי 2021 מונה לעוזרו של מזכיר ההגנה של ארצות הברית.
באוגוסט 2022 מונה לסגן ראש מטה צבא ארצות הברית במקום ג'וזף מרטין וקודם לדרגת גנרל.
בספטמבר 2023 מונה לראש מטה הצבא.
ג'ורג' בעל תואר שני בכלכלה מבית הספר למכרות של קולורדו ובעל תואר שני בלימודי ביטחון בינלאומי ממכללת המלחמה של הצי.
נשוי לפטי והם הורים לבן ובת.
בשנת 2021, זכה בפעם השנייה בפרס גראמי בקטגוריית "אלבום השנה", עקב היותו חלק מיוצרי האלבום Folklore של טיילור סוויפט.
מריל למד במכללה הקהילתית של ג'יימסטאון שסיים את לימודיו באוניברסיטת מדינת ניו יורק בפרדוניה עם תואר בטכנולוגיית הקלטת סאונד.
לאחר מכן הוא הפך למהנדס מאסטרינג במאסטרדיסק בשנת 2008 לפני שעבר לסטרלינג סאונד בשנת 2013. בסטרלינג, מריל עבד לצד טום קווין שזכה בארבעה פרסי גראמי, כולל זכיות עבור 25 של אדל, ו-"Uptown Funk" של מארק רונסון.
עבודת המאסטרינג של מריל הובילה לזכיות נוספות בגראמי כחלק מעבודתו עם בק, Sweetener של אריאנה גרנדה ו-"Shallow" של ליידי גאגא.
מריל עובד בסטרלינג סאונד באדג'ווטר, ניו ג'רזי.
מעבר לכך, הוא ביצע הנדסת מאסטרינג ללהיטים כמו "Look What You Made Me Do" של טיילור סוויפט ו-"Wave" של מייגן טריינור.
רנדי לוול ויליאמס הוא אתלט עבר אמריקאי, אלוף אולימפי (מינכן 1972) וסגן אלוף אולימפי (מונטריאול 1976) בקפיצה לרוחק.
ויליאמס נולד וגדל בפרזנו שבקליפורניה.
למד בנעוריו בבית הספר התיכון "אדיסון" בעיר הולדתו .
לאחר סיום התיכון למד באוניברסיטת דרום קליפורניה.
עם סיום לימודיו התגייס לחיל הנחתים של ארצות הברית.
במקביל לפעילותו הספורטיבית עסק באימון תלמידי תיכון.
ב-1987 פרש ויליאמס מספורט תחרותי והחל לעבוד ככבאי וב-2009 פרש לגמלאות.